*A határozati javaslatok elfogadásához*

*a Mötv. 88. § (2) bekezdése alapján* ***minősített*** *többség szükséges,*

*az előterjesztés* ***nyilvános ülésen tárgyalható****!*

*242. számú előterjesztés*

Bátaszék Város Önkormányzata Képviselő-testületének 2015. november 26-án,

Alsónána, Alsónyék, Báta, Mórágy, Pörböly, Sárpilis és Várdomb községek képviselő-testületeivel 17,00 órakor megtartandó **EGYÜTTES** ülésére

*tájékoztató a családsegítés és gyermekjóléti szolgáltatás átalakításáról*

|  |
| --- |
| **Előterjesztő:** Skoda Ferenc jegyző **Készítette:** Skoda Ferenc jegyző és  Mórocz Zoltán pü.-i irodavezető **Törvényességi ellenőrzést végezte:** Takácsné Gehring Mária aljegyző **Tárgyalja:**érintett önkormányzatok képviselő-testületei (11.30.)Szoc Bizottság (Bátaszék): 2015. 11. 24.PG Bizottság (Bátaszék): 2015. 11. 24. |

 ***Tisztelt Képviselő-testület!***

A szociális igazgatásról és szociális ellátásokról szóló 1993. évi III. törvény (a továbbiakban: Szoctvt.) 64. § (6) bekezdése már 2015. január 1-jétől előírta, hogy családsegítés csak gyermekjóléti szolgáltatással egy szolgáltató keretében hozható létre. A gyermekjóléti szolgáltatás megerősítése terén a következő lépés a jelenlegi törvényi (2015. évi CXXXIII. törvény 136. § (8) bekezdés)) módosítás, amelynek értelmében **2016. január 1-jétől a családsegítés csak gyermekjóléti szolgáltatással integráltan – egy szervezeti és szakmai egységben – működhet: települési szinten a család – és gyermekjóléti szolgálat, járási szinten a család – és gyermekjóléti központ keretében.** A család- és gyermekjóléti szolgálat, illetve központ a jelenlegi családsegítés és gyermekjóléti szolgáltatás bázisán, annak erőforrásai hatékonyabb elosztásával, kötelező önkormányzati feladatként jön létre.

Az új intézmények által ellátandó családsegítés feladatait továbbra is az Szoctv., a gyermekjóléti szolgálat és központ feladatait pedig a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvtv.) tartalmazza. A két törvény szakmai végrehajtási rendeletét, amelyben szabályozásra kerül a részletes szolgáltatás-tartalom, valamint a feladatellátás tárgyi és személyi feltételei, várhatóan november hónapban alkotják meg.

Az integráltan létrejövő szolgáltatás településszinten elérhető kötelező szolgáltatás lesz, az ellátandó terület nagysága (járás/település) szerint differenciált szolgáltatási tartalommal. Az új feladatmegosztás a következők szerint alakul:

* a **települési önkormányzatok** feladatkörében marad a lakóhely szintű minimumszolgáltatások, általános segítő feladatok biztosítása. Közös önkormányzati hivatal esetében a hivatal székhelye szerinti település biztosítja a szolgáltatást a közös hivatalhoz tartozó valamennyi településen;
* a hatósági feladatokhoz kapcsolódó, gyermekek védelmére irányuló tevékenységek, valamint a speciális szolgáltatások biztosítása **a járásszékhelyek települési önkormányzataihoz kerül**. A járásszékhely településen működő szolgáltató illetékességi területe a hatósági feladatokhoz kapcsolódó szolgáltatások, valamint a speciális szolgáltatások vonatkozásában kiterjed a járást alkotó települések lakosságára.

A családsegítés biztosításának Szoctv-beli szabályai 2016. január 1-jétől módosulnak oly módon, hogy az Szoctv. 86. § (1) bekezdés a) pontja értelmében a családsegítés biztosítására az a települési önkormányzat köteles, amely polgármesteri hivatalt működtet, vagy a közös önkormányzati hivatal székhelye a településen van.

A fentiek alapján a gyermekjóléti szolgáltatás és a gyermekjóléti központ Gyvtv.-beli szabályai is módosításra kerülnek. A feladat-ellátási kötelezettség szabályai 2016. január 1-jétől az alábbiak szerint alakulnak:

* polgármesteri hivatalt működtető települési önkormányzat és a közös önkormányzati hivatal székhelye szerinti települési önkormányzat lakosságszámtól függetlenül köteles **gyermekjóléti szolgálatot** működtetni;
* a járásszékhely település, a fővárosban a fővárosi kerületi önkormányzat és a megyei jogú város lakosságszámtól függetlenül köteles **gyermekjóléti központot** működtetni.

Új intézményi formaként jelenik meg tehát a család- és gyermekjóléti szolgálat, valamint a család- és gyermekjóléti központ, ez utóbbihoz kerülnek átcsoportosításra a speciális szaktudást igénylő feladatok, valamint a hatósági feladatokhoz kapcsolódó tevékenységek, továbbá a központok új gyermekjóléti feladataként jelenik meg 2018. január 1-i hatálybalépéssel az óvodai és iskolai szociális segítő tevékenység. Az új feladatmegosztás fokozott együttműködés kialakítását követeli meg a szolgálatok és a központok között, valamint **a központok részéről szakmai támogatás** nyújtását írja elő a Gyvtv. **a szolgálatok irányába.**

A család- és gyermekjóléti szolgálat, valamint a család- és gyermekjóléti központ finanszírozási szabályait a Magyarország 2016. évi központi költségvetéséről szóló 2015. évi C. törvény 2. melléklete tartalmazza.

Tekintettel arra, hogy az Szovtv. értelmében a családsegítés és a gyermekjóléti szolgáltatás 2016. január 1-jétől kizárólag egy szolgáltató keretében működtethető, eddig az időpontig szükséges az új szabályok szerint feladat-ellátási kötelezettséggel bíró önkormányzatoknak létrehozniuk az új intézményeket, vagy a szükséges átalakításokat elvégezniük. Ennek érdekében a települési önkormányzatoknak 2015. október 31-ig felül kell vizsgálniuk a családsegítés, illetve a gyermekjóléti szolgáltatási feladatok ellátásának módját, szervezeti kereteit és az e feladatok biztosítására kötött ellátási szerződést. A települési önkormányzatoknak 2015. november 30-áig kell dönteniük a feladatellátás új rendelkezéseknek megfelelő biztosítása módjáról, és ezen időpontig kérelmezniük kell a szolgáltatói nyilvántartásba bejegyzett adatok módosítását. Ha a fenntartó a kérelmet határidőben benyújtja, az eljárás befejezéséig úgy kell tekinteni, mintha a kérelmezett adatmódosítás jogerősen be lenne jegyezve a szolgáltatói nyilvántartásba.

Bátaszék Város Önkormányzata a család- és gyermekjóléti szolgálat feladatait jelenleg a Bátaszék és Környéke Önkormányzatainak Egészségügyi, Szociális és Gyermekjóléti Intézményfenntartó Társulása (a továbbiakban: Társulás) útján látja el, melynek működési területe: Alsónána, Alsónyék, Báta, Bátaszék, Pörböly, Sárpilis, Várdomb és Mórágy (ez utóbbi csak az orvosi ügyeletben érintett).

A törvénymódosítás értelmében Bátaszék Város Önkormányzatának - mint közös önkormányzati hivatalt működtető települési önkormányzatnak a Bátaszéki Közös Önkormányzati Hivatalhoz tartozó településeken (Bátaszék, Alsónána, Alsónyék) család- és gyermekjóléti szolgálatot kell működtetnie.

A fenti jogszabály által meghatározott határidők betartásához szükséges a tagönkormányzatoknak felülvizsgálniuk a családsegítés, illetve a gyermekjóléti szolgáltatási feladatok ellátásának módját és szervezeti kereteit.

Báta község képviselő-testülete a 2015. október 27-i ülésén úgy határozott, hogy marad a társulásban, ami egyúttal azt is jelenti, hogy Sárpilis község is.

Őcsény Község Képviselő-testülete a 185/2015.(XI.11.) Kt. számú határozatával úgy döntött, hogy a feladatellátással marad a szekszárdi társulásban, ami azt is jelenti, hogy Őcsény község viszi magával a szekszárdi társulásba Várdomb és Pörböly községeket, azaz e két településre a bátaszéki társulás a családsegítésre és a gyermekjóléti szolgáltatásra nem terjed ki, emellett a két település az idősek nappali ellátását is a szekszárdi társulás útján kívánja ellátni. Erről tájékoztatott Várdomb község polgármestere a 2015. november 1-jén megküldött nyilatkozatában.

**E határozati javaslattal kapcsolatban csak Bátaszék város képviselő-testülete szavaz, mivel Báta ezen döntését már meghozta!!!**

**1. számú H a t á r o z a t i j a v a s l a t :**

**a családsegítés és gyermekjóléti szolgáltatás ellátására**

Bátaszék Város Önkormányzatának Képviselő-testülete *a szociális igazgatásról és szociális ellátásokról szóló 1993. évi III. törvény 136. § (9), és a gyermekek védelméről és a gyámügyi igazgatásról szóló 1997. évi XXXI. törvény 174. § (5) bekezdésében* foglaltakra figyelemmel a családsegítés és gyermekjóléti szolgáltatás feladatait *2016. január 1-jétől* továbbra is a Bátaszék és Környéke Önkormányzatainak Egészségügyi, Szociális és Gyermekjóléti Intézményfenntartó Társulás útján kívánja ellátni.

*Határidő:* 2015. december 15.

*Felelős:* Skoda Ferenc jegyző

 (a határozat megküldéséért)

*Határozatról értesül:* társulásban érintett települések

polgármesterei

 Gond. Kp. vezetője

 Bátaszéki KÖH pénzügyi iroda

 irattár

**Ezek után a családsegítés és gyermekjóléti feladatok támogatásának 2016. évi alakulásáról az alábbi tájékoztatást adjuk a képviselő-testületeknek:**

**2015. évben a családsegítés és a gyermekjóléti szolgálat**

**2015.** **évi költségvetés alapján:**

Társulásban résztvevő települések (7) lakosságszáma 12 298 fő

Állami támogatás 16 049 ezer Ft (63 %)

Egyéb állami támogatás 2 628 ezer Ft (10 %)

Előző évi költségszint 25 414 ezer Ft

Önkormányzatok hozzájárulása 6 920 ezer forint (27 %)

1 lakosra jutó 2015. évi tervezett költség 2 067 Ft/fő

1 lakosra jutó önkormányzati hozzájárulás  **563 Ft/fő**

A jelenlegi információk alapján a finanszírozás, illetve a települések hozzájárulása a tavalyi költségszint alapján az alábbiak szerint alakul. (A várhatóan november elején megjelenő végrehajtási rendelet mellékletében szereplő létszámminimumok alapján a költségek változhatnak.)

**2016.** **évi költségvetési törvény alapján járó támogatás:**

A központi költségvetés számított szakmai létszám alapján biztosít támogatást a működtető önkormányzatoknak a **család- és gyermekjóléti szolgálat** fenntartásához.

Család- és gyermekjóléti szolgálat támogatása együtt:

Lakosság száma (5 település) 10 519 fő

Engedélyezett szakmai létszám 2,6 fő

Támogatás mértéke 7 800ezer Ft (40 %)

Egyéb állami támogatás 2 068 ezer Ft (10 %)

Előző évi költségszint 19 724 ezer Ft

Önkormányzati hozzájárulás 9 846 ezer Ft (50 %)

1 lakosra jutó önkormányzati hozzájárulás  **936 Ft/fő**

Bátaszék 6 159 ezer Ft

Alsónána 683 ezer Ft

Alsónyék 744 ezer Ft

Báta 1 615 ezer Ft

Sárpilis 645 ezer Ft

**Összesen: 9 846 ezer Ft**

A mellékelt excell táblázat a települések által várhatóan fizetendő hozzájárulást tartalmazza e két feladatellátást illetően.

**E határozati javaslattal kapcsolatban Bátaszék város, továbbá Alsónána, Alsónyék, Báta és Sárpilis községek képviselő-testületei szavaznak !!!**

**2. számú H a t á r o z a t i j a v a s l a t :**

**a családsegítés és gyermekjóléti 2016. évi költségvetésének várható alakulására**

Bátaszék Város Önkormányzatának Képviselő-testülete aBátaszék és Környéke Önkormányzatainak Egészségügyi, Szociális és Gyermekjóléti Intézményfenntartó Társulás útján ellátott családsegítés és gyermekjóléti szolgáltatás ellátásának 2016. évi költségvetésének várható alakulásáról szóló tájékoztatót elfogadja.

*Határidő:* 2015. december 15.

*Felelős:* Skoda Ferenc jegyző

 (a határozat megküldéséért)

*Határozatról értesül:* társulásban érintett települések

polgármesterei

 Gond. Kp. vezetője

 Bátaszéki KÖH pénzügyi iroda

 irattár

**2016. év**

**2015.évi C tv.**

a) *Család- és gyermekjóléti szolgálat*

FAJLAGOS ÖSSZEG: 3 000 000 forint/számított létszám/év

A központi költségvetés a számított szakmai létszám alapján támogatást biztosít a [Szoctv.](http://www.opten.hu/optijus/lawtext/221785#sid256)-ben, a gyermekek védelméről és a gyámügyi igazgatásról szóló [1997. évi XXXI. törvényben](http://www.opten.hu/optijus/lawtext/1321/tvalid/2016.1.1./tsid/256) (a továbbiakban: [Gyvt.](http://www.opten.hu/optijus/lawtext/1321#sid256)) és a külön jogszabályban foglalt szakmai szabályoknak megfelelően család- és gyermekjóléti szolgálatot biztosító települési önkormányzatok részére, a személyi és dologi kiadások elismert átlagos költségei figyelembevételével.

A támogatásra az önálló polgármesteri hivatalt működtető, illetve a közös önkormányzati hivatal székhelye szerinti önkormányzat jogosult. Ez utóbbi esetben a támogatás igénylője a támogatásból a közös önkormányzati hivatalhoz tartozó valamennyi település feladat-ellátását biztosítja.

Támogatás nyújtható a fentiek szerint meghatározott települési önkormányzatoknak a [Gyvt.](http://www.opten.hu/optijus/lawtext/1321#sid256) szerinti ellátási területen kívüli települések ellátásához is, figyelembe véve azon jogszabályi rendelkezést, hogy - közös hivatalhoz tartozó település esetén - a közös hivatalhoz tartozó valamennyi települést ugyanannak a szolgálatnak kell ellátnia. Ebben az esetben a támogatás megállapítása az ellátott

- önálló polgármesteri hivatallal rendelkező önkormányzatonként és

- közös hivatalonként

külön-külön történik, a támogatás igénylője ezek együttes összegére jogosult. Ebben az esetben az ellátást nem saját maga biztosító önkormányzat a támogatásra nem jogosult.

E támogatásra nem jogosult az a települési önkormányzat, amelynek a lakosságszáma nulla.

aa) *Számított szakmai létszám meghatározása*

Valamennyi, a támogatásra jogosult települési önkormányzatot támogatás illeti meg a számított szakmai létszám alapján. E szakmai létszám meghatározása számított alap- és kiegészítő létszám, illetve korrekciós szorzó alapján történik.

aaa) *Számított alaplétszám meghatározása:*

ALsz =

- járásszékhely települési önkormányzatok esetében: L/8 000,

- fővárosi kerületi önkormányzatok esetében: L/12 000,

- egyéb önkormányzatok esetében: L/5 000,

de minimum 1 fő

ahol:

ALsz = az adott évre elismert foglalkoztatottak számított alaplétszáma, egy tizedesjegyre kerekítve,

L = a település, fővárosi kerület lakosságszáma, közös önkormányzati hivatal esetén a hivatalhoz tartozó önkormányzatok együttes lakosságszáma.

aab) *Számított kiegészítő létszám meghatározása:*

Amennyiben a közös önkormányzati hivatalt négynél több település alkotja, a székhely önkormányzat számított kiegészítő létszámának meghatározása:



|  |  |
| --- | --- |
| Közös hivatalt alkotó települések száma | KLsz (fő) |
| 5-8 település | L/10 000, de legalább 0,5 fő |
| 8 település felett | 2 \* (L/10 000), de legalább 1 fő |

ahol:

KLsz = adott évre elismert foglalkoztatottak számított kiegészítő létszáma, egy tizedesjegyre kerekítve.

aac) *A számított alaplétszám korrekciós szorzója*

A számított alaplétszám korrekciós szorzója (SZk) azon fővárosi kerületi önkormányzatok esetében, amelyeknél a kerület teljes lakosságszámához viszonyítva - tárgyévet megelőző év május 31-én - a rendszeres gyermekvédelmi kedvezményben részesülő gyermekek aránya meghaladja a 2,5%-ot: 1,5, minden más önkormányzat esetében: 1.

ab) *A támogatás meghatározása:*

T *=* [(ALsz\*SZk) + KLsz] \* FÖ

ahol:

T = az alaptámogatás összege,

FÖ = a támogatás fajlagos összege.

**2015. év**

**2014. évi C tv.**

a) *Szociális és gyermekjóléti alapszolgáltatások általános feladatai*

A támogatás a települési önkormányzatoknak a [Szoctv.](http://www.opten.hu/optijus/lawtext/221785#sid256)-ben, valamint a [Gyvt.](http://www.opten.hu/optijus/lawtext/1321#sid256)-ben meghatározott szociális és gyermekjóléti alapellátási kötelezettségei körébe tartozó szolgáltatások és intézményeik működési kiadásaihoz kapcsolódik.

Ezek a feladatok különösen:

- a [Szoctv. 64. §](http://www.opten.hu/optijus/lawtext/221785/tvalid/2015.10.13./tsid/128000)-ában meghatározott családsegítés,

- a [Gyvt. 39. §](http://www.opten.hu/optijus/lawtext/1321/tvalid/2015.10.13./tsid/311040)-ában meghatározott gyermekjóléti szolgáltatás, a [40. §](http://www.opten.hu/optijus/lawtext/1321#sid327168)-ában meghatározott gyermekjóléti szolgálat, a [44. §](http://www.opten.hu/optijus/lawtext/1321#sid354304)-ában meghatározott házi gyermekfelügyelet, valamint a [44/A. §](http://www.opten.hu/optijus/lawtext/1321/tvalid/2015.10.13./tsid/1649920)-ában nevesített alternatív napközbeni ellátás.

aa) A támogatásra az a családsegítést és/vagy gyermekjóléti szolgáltatást működtető települési önkormányzat jogosult, amelynek lakosságszáma nem haladja meg a 70 000 főt. A támogatás (T) a települési önkormányzatot lakosságszáma (1) alapján illeti meg a következő képlet szerint:

T = (L/5 000) x 3 950 000 forint

ab) A támogatásra a családsegítést és/vagy gyermekjóléti szolgáltatást működtető, 70 001-110 000 fő lakosságszámú települési önkormányzat jogosult. A támogatás (T) a települési önkormányzatot lakosságszáma (1) alapján illeti meg a következő képlet szerint:

T = (L/7 000) x 3 950 000 forint

ac) A támogatásra a családsegítést és/vagy gyermekjóléti szolgáltatást működtető, 110 000 főnél nagyobb lakosságszámú települési önkormányzat jogosult. A támogatás (T)

a települési önkormányzatot lakosságszáma (1) alapján illeti meg a következő képlet szerint:

T = (L/8000) x 3 950 000 forint

ad) FAJLAGOS ÖSSZEG: 300 forint/fő

A támogatás az *aa)-ac)* alpontok szerinti támogatások kiegészítéseként igényelhető a családsegítés, gyermekjóléti szolgáltatás - a Kiegészítő szabályok *5.f)* alpontnak megfelelő - társult formában történő ellátása esetén, szolgáltatásonként a következők szerint:

- családsegítésnél a feladat ellátásában részt vevő települések lakosságszáma alapján,

- a fajlagos összeg négyszerese igényelhető a gyermekjóléti ellátás feladat ellátásában részt vevő települések 0-17 éves korcsoportba tartozó lakosainak száma alapján.

Ha az önkormányzat az *aa)-ac)* alpontok szerinti támogatások esetén csak az egyik szolgáltatást működteti, akkor e szolgáltatáshoz kapcsolódóan az adott jogcímen a támogatás 50%-a igényelhető.